ORDIN nr. 573 din 18 decembrie 2018  
privind modificarea Ordinului preşedintelui Autorităţii Naţionale de Reglementare pentru Serviciile Comunitare de Utilităţi Publice nr. 79/2017 privind modalitatea de achitare a contribuţiei prevăzute în Regulamentul de organizare şi funcţionare a Autorităţii Naţionale de Reglementare pentru Serviciile Comunitare de Utilităţi Publice - A.N.R.S.C., aprobat prin Ordinul preşedintelui Autorităţii Naţionale de Reglementare pentru Serviciile Comunitare de Utilităţi Publice nr. 22/2017 

EMITENT: Autoritatea Naţională de Reglementare pentru Serviciile Comunitare de Utilităţi Publice - A.N.R.S.C.  
PUBLICAT ÎN: Monitorul Oficial nr. 1095 din 22 decembrie 2018

    Având în vedere:  
  - Referatul de aprobare nr. 612.595/2018 al Direcţiei financiar, contabilitate, administrativ din cadrul A.N.R.S.C.;  
  – art. 15 alin. (1) şi (3) din Legea serviciilor comunitare de utilităţi publice nr. 51/2006, republicată, cu modificările şi completările ulterioare;  
  – art. 18 alin. (1) şi (2) din anexa la Ordinul preşedintelui Autorităţii Naţionale de Reglementare pentru Serviciile Comunitare de Utilităţi Publice nr. 22/2017 privind aprobarea Regulamentului de organizare şi funcţionare a Autorităţii Naţionale de Reglementare pentru Serviciile Comunitare de Utilităţi Publice - A.N.R.S.C.,  
  în temeiul prevederilor art. 4 alin. (4) din Regulamentul de organizare şi funcţionare a Autorităţii Naţionale de Reglementare pentru Serviciile Comunitare de Utilităţi Publice - A.N.R.S.C., aprobat prin Ordinul preşedintelui Autorităţii Naţionale de Reglementare pentru Serviciile Comunitare de Utilităţi Publice nr. 22/2017, şi ale art. 16 alin. (7) şi (9) din Legea nr. 51/2006, republicată, cu modificările şi completările ulterioare,  
  preşedintele Autorităţii Naţionale de Reglementare pentru Serviciile Comunitare de Utilităţi Publice emite prezentul ordin.

  ART. I  
  Ordinul preşedintelui Autorităţii Naţionale de Reglementare pentru Serviciile Comunitare de Utilităţi Publice nr. 79/2017 privind modalitatea de achitare a contribuţiei prevăzute în Regulamentul de organizare şi funcţionare a Autorităţii Naţionale de Reglementare pentru Serviciile Comunitare de Utilităţi Publice - A.N.R.S.C., aprobat prin Ordinul preşedintelui Autorităţii Naţionale de Reglementare pentru Serviciile Comunitare de Utilităţi Publice nr. 22/2017, publicat în Monitorul Oficial al României, Partea I, nr. 229 din 4 aprilie 2017, cu modificările ulterioare, se modifică după cum urmează:  
  - La articolul 3, alineatele (3) şi (4) vor avea următorul cuprins:  
  "(3) Până la data de 1 ianuarie 2020 declaraţia privind contribuţia de 0,12% se depune fie pe suport hârtie, la registratura A.N.R.S.C., sau prin poştă, cu confirmare de primire, fie prin mijloace electronice de transmitere la distanţă, prin intermediul portalului A.N.R.S.C.  
(4) Depunerea declaraţiei prin mijloace electronice de transmitere la distanţă devine obligatorie începând cu 1 ianuarie 2020."  
  ART. II  
  Prezentul ordin se publică în Monitorul Oficial al României, Partea I.

          Preşedintele Autorităţii Naţionale de Reglementare pentru Serviciile Comunitare de Utilităţi Publice,  
          Petru Bogdan Alexa

  Bucureşti, 18 decembrie 2018.  
  Nr. 573.  
  -----